2017 yil 30 oktabrda O‘zbekistonning Afg‘oniston bo‘yicha maxsus vakili Ismatilla Irgashev Germaniyaning Favqulodda va Muxtor Elchisi Gyunter Overfeld bilan uchrashuv o‘tkazdi. O‘zbekiston tashqi ishlar vazirligi matbuot xizmatining ma’lum qilishicha, tomonlar O‘zbekiston va Germaniyaning Afg‘oniston yo‘nalishidagi hamkorligining istiqbollari, Afg‘onistondagi vaziyatni tinch yo‘l bilan hal qilishda iqtisodiy ko‘mak ko‘rsatish masalalarini muhokama qilishdi.